મારાં ભાઈ-બહેનો, હરિનામ-પરમાત્માનું કોઈ પણ નામ પાપને હરે છે, એટલા માટે હરિ છે. પાપ નહીં, મનને પણ હરે છે. જે હરણ કરી લે એને હરિ કહે છે. પાપ હરે, ચિંતા હરે, દુઃખ હરે, આખરે માણસનું મન હરી લે એ હરિ છે. અને બધાં એનાં નામ છે. એમાં મુશ્કેલી ન હોવી જોઈએ. એટલા માટે તો કિર્તનમાં હું ‘અલીમૌલા‘ ગવડાવું છું, ‘હરિબોલ‘ ગવડાવું છું. મને કોઈ મુશ્કેલી નથી. એ બધાં તત્ત્વતઃ એક છે. પોતપોતાને ઈષ્ટ એવું કોઈ પણ નામ લો, શો ફરક પડે છે? ચૈતન્ય ગૌરાંગે તો કહ્યું કે હરિનામ વિના વિદ્યા વિધવા છે.